CELEX: 32004R1407
Language: lt
Date: 2004-08-02 00:00:00
Title: 2004 m. rugpjūčio 2 d. Komisijos reglamentas (EB) Nr. 1407/2004, dėl keitimo kurso, taikytino 2004 m. bendros išmokos už plotą schemai, skirtai Čekijos Respublikai, Estijai, Kiprui, Latvijai, Lietuvai, Vengrijai, Lenkijai ir Slovakijai

3.8.2004   
            
            
               LT
            
            
               Europos Sąjungos oficialusis leidinys
            
            
               L 256/6
            
         
      KOMISIJOS REGLAMENTAS (EB) Nr. 1407/2004
   2004 m. rugpjūčio 2 d.
   dėl keitimo kurso, taikytino 2004 m. bendros išmokos už plotą schemai, skirtai Čekijos Respublikai, Estijai, Kiprui, Latvijai, Lietuvai, Vengrijai, Lenkijai ir Slovakijai
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. gruodžio 16 d. Komisijos reglamentą (EB) Nr. 2199/2003, nustatantį pereinamąsias Tarybos reglamento (EB) Nr. 1259/1999 taikymo 2004 m. priemones pagal bendrą išmokos už plotą schemą, skirtą Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai (1), ypač į jo 2 straipsnio trečiąją pastraipą,
   kadangi:
   
               (1)
            
            
               Remdamosi 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies pakeičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (2), 143 trečiuoju straipsniu, Čekijos Respublika, Estija, Kipras, Latvija, Lietuva, Vengrija, Lenkija ir Slovakija nusprendė tiesiogines išmokas pakeisti bendrosiomis išmokomis už plotą.
            
         
               (2)
            
            
               Pagal Reglamento (EB) Nr. 2199/2003 2 straipsnį pagal bendros išmokos už plotą schemą 2004 m. suteikiamos sumos keitimo kursą lemiantis operacinis įvykis yra 2004 m. liepos 1 d. Taikytinas keitimo kursas yra keitimo kurso, galiojančio 2004 m. sausio 1 d.–birželio 30 d., vidurkis, apskaičiuotas pro rata temporis.
            
         
               (3)
            
            
               Minėtą keitimo kursą reikia nustatyti valstybėms narėms, nusprendusioms 2004 m. naudoti bendras išmokas už plotą,
            
         PRIĖMĖ ŠĮ REGLAMENTĄ:
   1 straipsnis
   Priede 2004 metams pateiktas keitimo kursas Čekijos Respublikoje, Estijoje, Kipre, Latvijoje, Lietuvoje, Vengrijoje, Lenkijoje ir Slovakijoje yra taikytinas sumai, kurią pagal Reglamento (EB) Nr. 1782/2003 143 trečią straipsnį yra numatyta suteikti pagal bendros išmokos už plotą schemą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. rugpjūčio 2 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 328, 2003 12 17, p. 21. Reglamentas su pakeitimais, padarytais Reglamentu (EB) Nr. 1111/2004 (OL L 213, 2004 6 15, p. 3).
   
      (2)  OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 864/2004 (OL L 161, 2004 4 30, p. 48).
   
      PRIEDAS
      1 straipsnyje minimas keitimo kursas
      
                  1 euras = (vidurkis 2004 1 1–2004 6 30)
               
            
                  0,585539
               
               
                  Kipro lirų
               
            
                  32,4485
               
               
                  Čekijos kronų
               
            
                  15,6466
               
               
                  Estijos kronų
               
            
                  256,237
               
               
                  Vengrijos forintų
               
            
                  3,4529
               
               
                  Lietuvos litų
               
            
                  0,660405
               
               
                  Latvijos latų
               
            
                  4,73521
               
               
                  Lenkijos zlotų
               
            
                  40,3374
               
               
                  Slovakijos kronų